ליגת האלופות האוקיאנית

ליגת האלופות האוקיאנית (באנגלית: OFC Champions League) היא מפעל כדורגל אוקיאני שנתי, שבו מתחרים המועדונים המצליחים ביותר במדינות המשויכות לקונפדרציית הכדורגל של אוקיאניה (OFC). הטורניר, אשר נקרא בעבר "אליפות אוקיאניה לקבוצות", הוא המפעל היוקרתי ביותר למועדונים בכדורגל באוקיאניה. בתואר זה זכו קבוצות מ-4 מדינות בלבד: ניו זילנד (שיאנית הזכיות עם 18 זכיות של קבוצות מהמדינה), אוסטרליה (ממנה זכו הקבוצות ב-4 טורנירים הראשונים, עד אשר עברה לקונפדרציה האסיאתית ב-2005), פפואה גינאה החדשה וקלדוניה החדשה.

 היסטוריה 
 אליפות אוקיאניה לקבוצות (1987 - 2006) 
מפעל ליגת האלופות האוקיאני כיום דומה באופיו וחוקיו למפעל ליגת האלופות המתקיים ביבשת אירופה. בסוף שנת 2006 הוחלף שמו של המפעל, שנקרא בעבר "אליפות אוקיאניה לקבוצות". בטורניר הראשון בשנת 1987 הייתה האליפות למעשה במתכונת פלייאוף בין האלופות של המדינות הבולטות באוקיאניה: אוסטרליה וניו זילנד, כאשר קבוצת אדלייד סיטי האוסטרלית ניצחה את קבוצת מאונט וולינגטון הניו זילנדית, 4-1 בדו-קרב פנדלים לאחר שהמשחק הסתיים בתיקו 1-1. לאחר מכן הייתה הפסקה בת 12 שנים בה לא התקיים הטורניר כלל. ב-1999 חזר הטורניר להתקיים במתכונת שונה עם 9 משתתפות - האלופות של המדינות באוקיאניה. האלופות חולקו ל-3 בתים של 3 בכל אחת. הראשונה מכל בית והקבוצה במקום השני עם המאזן הטוב ביותר העפילו לשלב הנוקאאוט שהיה בעצם שלב חצי גמר וגמר שהתקיימו במשחק אחד בלבד. בטורניר זה זכתה דרום מלבורן האוסטרלית, שניצחה את קבוצת נאדי מפיג'י. בטורניר שהתקיים שנתיים לאחר מכן ב-2001 שונה הפורמט מעט ובשלב הבתים התחרו 12 קבוצות ב-2 בתים של 6 קבוצות, כאשר 2 הראשונות מכל בית העפילו לשלבי הנוקאאוט במשחק אחד (חצי גמר וגמר). בשנה זו זכתה וולונגונג וולבס האוסטרלית אחרי שניצחה 0–1 את קבוצת טפאה הונואטית. הטורניר הבא התקיים רק כעבור 4 שנים, ב-2005 בו שונתה מתכונת התחרות פעם נוספת, הפעם התקיים "סיבוב מקדים" בפלייאוף נוקאאוט ב-2 משחקים (בית וחוץ) שצמצם את המשתתפות ל-8 בשלב הבתים, כך שהפעם חולקו שמונה המשתתפות ל-2 בתים, וצמד הקבוצות שסיים במקומות הראשונים בבית עלו לשלבי הגמר. גם בעונה זו זכתה קבוצה אוסטרלית, סידני, שניצחה 0–2 את איי.סי. מג'נטה מקלדוניה החדשה. היה זה גם הטורניר האחרון שכלל קבוצות אוסטרליות, מכיוון שמיד לאחר מכן היא עברה לקונפדרציה האסיאתית (AFC) וקבוצות אוסטרליות לא השתתפו מאז בטורניר. ב-2006 התקיים הטורניר בפעם האחרונה במתכונת "אליפות אוקיאניה לקבוצות", במתכונת דומה לזו שנערכה ב-2005, ובה זכתה אוקלנד סיטי הניו זילנדית, אחרי שניצחה בגמר 1–3 את פיראה מטהיטי.

 ליגת האלופות האוקיאנית (2007 ואילך) 
ב-2007 התקיימה התחרות הראשונה של ליגת האלופות האוקיאנית במתכונת מצומצמת יחסית של 6 משתתפות בלבד בטורניר, עם 2 בתים של 3 קבוצות, כאשר משם רק 2 הראשונות העפילו לשלב גמר עם צמד משחקים (בית וחוץ). בגמר ניצחה וויטאקר יונייטד הניו זילנדית את 4בי אלקטריקל בא מהאי פיג'י בזכות חוק יתרון שערי חוץ לאחר שבסיכום הסתיים המפגש ב-2-2.

החל מעונת 2007/2008 ועד 2014/2015 התקיים הטורניר שהאורך משמעותית, לאורך יוני ועד מאי של השנה העוקבת (במקום ינואר עד אפריל של אותה השנה) והתקיים שלב מקדים, שלב בתים ושלב גמר, בה ניצחה שוב וויטאקר יונייטד שהצליחה לשמור על התואר עונה שנייה ברציפות. ב-2008/2009 זכתה קבוצת אוקלנד סיטי בפעם השנייה בטורניר עם 6 משתתפות. ב-2009/2010 הטורניר הורחב ל-8 משתתפות שוב, ואלופת הטורניר הגיע במפתיע לראשונה ממדינה שהיא לא ניו זילנד או אוסטרליה - הייתה זו האקארי יונייטד מפפואה גינאה החדשה שניצחה את וויטאקר יונייטד 2–4 בסיכום 2 המשחקים. מעונת 2010/2011 ועד 2017 זכתה שיאנית הזכיות אוקלנד סיטי ב-7 תארים רצופים, כשמספר המשתתפות בטורניר גודל (מ-8 ל-18), והמתכונת משתנה מעט מעונה לעונה. זאת לאחר שב-2012/2013 הצטרפו עוד 4 התאחדויות לתחרות ומאז משתתפות קבוצות מ-11 התאחדויות שונות באוקיאניה (במקום 7 בלבד). כמו כן מספר הקבוצות בטורניר הגמר הוגדל. ב-2018 זכתה טים וולינגטון הניו זילנדית לראשונה בתולדותיה במפעל, וב-2019 זכתה לראשונה קבוצה מקלדוניה החדשה - היינג'ין ספורט שניצחה קלדונית אחרת איי.סי. מג'נטה - שהגיע לגמר בפעם השנייה אך הפסידה. הייתה זו הפעם הראשונה בה קבוצה ניו זילנדית לא הגיעה למעמד הגמר. בעונת 2020 שלב הבתים שוחק, אך שלב הנוקאאוט הושעה עקב התפרצות מגפת הקורונה העולמית, והטורניר בוטל. ב-2021 הטורניר כלל לא התקיים בגלל הימשכות של נגיף הקורונה באזור אוקיאניה והוא בוטל מראש.

 הפורמט כיום 
החל מ-2017 הטורניר כולל שלב מוקדמות הכולל בית מוקדמות מליגות קטנות יחסית (סמואה, איי קוקו, טונגה, סמואה האמריקנית). 2 הראשונות בבית זה מצטרפות ל-14 האלופות בליגות אוקיאניות אחרות, ומרכיבים 4 בתים של 4 קבוצות בכל בית, מהן עולות 2 הקבוצות הראשונות מכל בית לשלב נוקאאוט הכולל רבע גמר, חצי גמר וגמר במשחק בודד.

 גמרי המפעל 
 רשימת גמרי "אליפות אוקיאניה לקבוצות" (1987 - 2006) 
שנהמנצחתתוצאהסגניתאצטדיון1987 אדלייד סיטי1–1 ה1-4 פ מאונט ולינגטוןאצטדיון הינדמארש, אדלייד1999 דרום מלבורן5–1 נאדיפרינס צ'ארלס פארק, נאדי2001 וולונגונג וולבס1–0 טפאהאצטדיון לויד רובסון, פורט מורסבי2005 סידני2–0 איי.אס. מגנטהסטאד פאטר, פפאטה2006 אוקלנד סיטי3–1 איי.אס. פיראהאצטדיון נורת' הארבור, אוקלנד

 רשימת גמר ליגת האלופות האוקיאנית (2007 ואילך) 
שנהקבוצת ביתתוצאהקבוצת חוץמיקום2007 בה1–2 וויטאקר יונייטדגובינד פארק, בה וויטאקר יונייטד0–1 בהאצטדיון מאונט סמארט, אוקלנדוויטאקר יונייטד ניצחה בזכות חוק יתרון שערי חוץ לאחר שבסיכום שני המשחקים התוצאה הייתה שוויון 2-22007/2008 קוסה3–1 וויטאקר יונייטדאצטדיון לואסון טמה, הוניארה וויטאקר יונייטד5–0 קוסהאצטדיון הנאמנויות, וויטאקר סיטיוויטאקר יונייטד ניצחה 3–6 בסיכום שני המשחקים וזכתה בגביע2008/2009 קולואלה2–7 אוקלנד סיטיאצטדיון לואסון טמה, הוניארה אוקלנד סיטי2–2 קולואלהקיווטיה סטריט, אוקלנדאוקלנד סיטי ניצחה 4–9 בסיכום שני המשחקים וזכתה בגביע2009/2010 האקארי יונייטד3–0 וויטאקר יונייטדאצטדיון PMRL, פורט מורסבי וויטאקר יונייטד2–1 האקארי יונייטדפרד טיילור פארק, אוקלנדהאקארי יונייטד ניצחה 2–4 בסיכום שני המשחקים וזכתה בגביע2010/2011 אמיקאלה1–2 אוקלנד סיטיהאצטדיון העירוני, פורט וילה אוקלנד סיטי4–0 אמיקאלהקיווטיה סטריט, אוקלנדאוקלנד סיטי ניצחה 1–6 בסיכום שני המשחקים וזכתה בגביע2011/2012 אוקלנד סיטי2–1 טפאנהקיווטיה סטריט, אוקלנד טפאנה0–1 אוקלנד סיטיסטאד לואיס ג'נבייט, פאאהאוקלנד סיטי ניצחה 1–3 בסיכום שני המשחקים וזכתה בגביע2012/2013 אוקלנד סיטי2–1 וויטאקר יונייטדאצטדיון מאונט סמארט, אוקלנד2013/2014 אמיקאלה1–1 אוקלנד סיטיהאצטדיון העירוני, פורט וילה אוקלנד סיטי2–1 אמיקאלהקיווטיה סטריט, אוקלנדאוקלנד סיטי ניצחה 2–3 בסיכום שני המשחקים וזכתה בגביע2014/2015 אוקלנד סיטי1–1 ה3-4 פ טים ולינגטוןהאצטדיון הלאומי, סובה2016 אוקלנד סיטי3–0 טים ולינגטוןאצטדיון QBE, אוקלנד2017 אוקלנד סיטי3–0 טים ולינגטוןקיווטיה סטריט, אוקלנד טים ולינגטון0–2 אוקלנד סיטידייוויד פרינגטון פארק, ולינגטוןאוקלנד סיטי ניצחה 0–5 בסיכום שני המשחקים וזכתה בגביע2018 טים ולינגטון6–0 לוטוקהדייוויד פרינגטון פארק, ולינגטון לוטוקה3–4 טים ולינגטוןצ'רצ'יל פארק, לוטוקהטים ולינגטון ניצחה 3–10 בסיכום שני המשחקים וזכתה בגביע2019 הייינג'ין ספורט1–0 איי.אס. מגנטהאצטדיון נומה-דאלי מגנטה, נומאה2020–2021לא התקיים עקב השפעת התפרצות נגיף הקורונה2022 אוקלנד סיטי3–0 ונוסנגהואה ריזרב, אוקלנד2023 אוקלנד סיטי4–2ה סובהנגהואה ריזרב, אוקלנד2024 אוקלנד סיטי4–0 איי.אס. פיראהסטאד פטאר, פפאטה2025 אוקלנד סיטי2–0 האקארי יונייטדהאצטדיון הלאומי של איי שלמה, הוניארה 

 זכיות במפעל 
 זכיות לפי קבוצה 
מאז קם מפעל האלופות האוקיאני, בכל תצורותיו, זכו במפעל 9 קבוצות שונות כאשר אוקלנד סיטי זכתה במספר האליפויות הרב ביותר במפעל.
+קבוצהזכיותסגנויותשנות זכייה אוקלנד סיטי13–2006, 2008/2009, 2010/2011, 2011/2012, 2012/2013, 2013/2014, 2014/2015, 2016, 2017, 2022, 2023, 2024, 2025 וויטאקר יונייטד222007, 2008 טים ולינגטון132018 אדלייד סיטי1–1987 דרום מלבורן1–1999 וולונגונג וולבס1–2001 סידני1–2005 האקארי יונייטד120252009/2010 הייינג'ין ספורט1–2019 איי.אס. מגנטה–2 אמיקאלה–2 מאונט ולינגטון–1 נאדי–1 טפאה–1 איי.אס. פיראה–1 בה–1 קוסה–1 קולואלה–1 טפאנה–1 לוטוקה–1 ונוס–1

 זכיות לפי מדינה 
מאז קם מפעל האלופות האוקיאני, בכל תצורותיו, זכו במפעל קבוצות מ-4 מדינות שונות בלבד, כאשר מדינת ניו זילנד היא שיאנית הזכיות במפעל נכון ל-2020.
+קבוצהזכיותסגנויות166*4–1211–4 טהיטי–4–3–2
*- אוסטרליה כבר לא חברה בקונפדרציית OFC.

 קישורים חיצוניים 


 הערות שוליים 

קטגוריה:תחרויות כדורגל בין-לאומיות למועדונים